დენიელ ნათანსი

დენიელ ნათანსი (ინგლ. Daniel Nathans; დ. 30 გჷმათუთა, 1928, უილმინგტონი, დელავერი, ააშ — ღ. 16 გერგობათუთა, 1999, ბალტიმორი, მერილენდი, ააშ) — ამერიკალი მიკრობიოლოგი. რესტრიქციაშ ენდონუკლეაზეფიშ ძირაფაშ დო დოგურაფაშ გეშა, 1978 წანას გინოჩეს ნობელიშ პრემია ფიზიოლოგიაშ დო მედიცინაშ დარგის.

ბიოგრაფია
დენიელ ნათანსი გურაფულენდჷ დელავერიშ უნივერსიტეტის დო ვაშინგტონიშ უნივერსიტეტის. ნათანსიქ ვაშინგტონიშ უნივერსიტეტის მიპალუ მედიცინაშ დოქტორიშ ხარისხი 1954 წანას. გურაფაშ თებაშ უკულ მუშენდჷ ერუანულ ონკოლოგიურ ინსტიტუტის დო როკფელერიშ ინსტიტუტის. 1962 წანაშე ნათანსი რდჷ ჯონ ჰოპკინზიშ მედიცინაშ სკოლაშ მიკრობიოლოგიაშ ასისტენტ პროფესორი, 1965 წანაშე ასოცირებული პროფესორი დო 1967 წანაშე პროფესორი. 1972-1982 წანეფს ნათანსი რდჷ მიკრობიოლოგიაშ დეპარტამენტიშ დირექტორი. დენიელ ნათანსი რდჷ მენცარობაშ ერუანული აკადემიაშ მაკათური. 1993 წანას გინოჩეს მენცარობაშ ერუანული მენდალი.

რესურსეფი ინტერნეტის
The Daniel Nathans Papers - Profiles in Science, National Library of Medicine

კატეგორია:ამერიკალეფი
კატეგორია:ამერიკალი მიკრობიოლოგეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1928
კატეგორია:ნაღურა 1999